ร้านแจ่วฮ้อน เป็นร้านเปิดใหม่ล่าสุดเลยค่ะ พิกัดร้านคือชั้น 5 ห้าง Central Festival Hatyai ตัวร้านไม่ใหญ่มากน้าแต่ไม่อึดอัดเลย ตกแต่งร้านเก๋ด้วย ❤ ❤ 
    เมนูของที่นี่หลักๆเลยก็จะเป็นเมนูแจ่วฮ้อน โดยน้ำซุปจะมีให้เลือก 2 แบบด้วยกันค่ะ คือเผ็ดมากกับเผ็ดน้อย เราสามารถเลือกได้เลยว่าจะเอาเป็นน้ำซุปชนิดใดชนิดหนึ่งแบบเดี่ยวๆหรือจะแบ่งครึ่งหม้อเพื่อลองทานทั้ง 2 แบบก็ได้นะ วันนี้เราก็จัดแบบซุปสองอย่างมาเลย แล้วตอนนี้ที่ร้านจะมีโปรโมชั่นช่วงเปิดร้านคือ เมื่อสั่งชุดหมูพร้อมผักอารมณ์ดี หรือชุดเนื้อเราก็จะได้ปีกไก่ทอดออนซอนฟรี 1 จานด้วย คุ้มอะรีบมากันนะ ,,
     เมนูอื่นๆของที่นี่จะมีเป็นกระดาษรายการมาเลยค่ะ เราอยากทานอะไรเพิ่มก็เลือกเอาจากใบรายการได้เลย เราสั่งเป็นพวกหมูนุ่ม มาม่าแล้วก็ผักมาทานเพิ่มนิดหน่อย ส่วนที่เหลือจะเป็นตำข้าวโพดกับคอหมูคลุกฝุ่น ข้าวเหนียวแล้วก็โค้กรีฟิลเด้ออ 
      น้ำซุปก่อนเลยนะ เผ็ดมากนี่เผ็ดจริงๆยิ่งต้มนานยิ่งเผ็ดแต่อร่อยดีนะคะ ส่วนตัวชอบทานอาหารแนวนี้อยู่แล้วด้วย ของที่นี่จะมีน้ำจิ้มแจ่วให้ด้วยนะ ไก่ทอดออนซอนก็อร่อยดีค่ะเป็นไก่ทอดแล้วคลุกซอสสไตล์อีสาน คอหมูคลุกฝุ่นเนี่ยดีที่ให้เนื้อมากกว่ามันนะชอบมากเลย สุดท้ายตำข้าวโพดให้น้อยไปนิดค่ะ
     โดยรวมน้าา ร้านนี้อร่อยดีถูกใจเลยค่ะ ราคาก็สูงนิดนึงแต่ก็คงมาซ้ำแหละ